Ma deg wayen icuden ɣer tesledt nesban-d annaw i yessemres Maɛtub Lwennas deg umyeḍres i d-yellan d tabdert n yinzan. Imi di yal tikelt yessemras-it s talɣa temxallaf ɣeftinna uqbel-is akken ad iḥareb ɣef lqaleb n usefru-s, imi di yal tikelt inzi-nni yettwehhi ar kra neɣ yessemras-it akken ad d-yessban anamek n tseddart-nni i deg t-yessemres. Ɣer taggara ad dnini amyeḍres maci d asentel i sehlen i leqdic acku yeḥwaǧ timusniwin aṭas ɣef aya i nezgel aṭas n temsal, ladɣa di tmedyazt n Maɛtub Lwennas imi d tamesbaɣurt yerna seg inaẓuren imeqqranen di ccna n teqbaylit ad d-nini amyeḍres ur yeḥbis ara kan deg tebdert di tmedyazt-is llan wasssaɣen nniḍen maca nekkni nefren tabdert imi drus maḍi n yimedyazen i yessemrasen inzan am wakken i ten-yessemres Maɛtub Lwennas yelha win ara inadin fell-asen ad yexdem ugar n wayen i nexdem nekkenti, daɣen awufan lukan tazrawt-nneɣ ur tettɣimi ara di ṭṭerf, ad tt-sqedcen yinelmaden i wakken ad kemlen inadiyen neɣ adxedmen xir n wayen i nexdem.